ΚΑΝΟΝΙΣΜΟΣ (ΕΟΚ) αριθ. 2507/91 ΤΗΣ ΕΠΙΤΡΟΠΗΣ της 20ής Αυγούστου 1991 για κατάταξη εμπορευμάτων στη συνδυασμένη ονοματολογία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 2242/91 (2) για τη δασμολογική και στατιστική ονοματολογία και το κοινό δασμολόγιο, και ιδίως το άρθρο 9,

Εκτιμώντας:

ότι, για να διασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού-

ότι ο κανονισμός (ΕΟΚ) αριθ. 2658/88 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί με ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών-

ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κανονισμούς που σημειώνονται στη στήλη 2 βάσει των διατάξεων της στήλης 3-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Αυγούστου 1991. Για την Επιτροπή

Karel VAN MIERT

Μέλος της Επιτροπής

(1) ΕΕ αριθ. L 256 της 7. 9. 1987, σ. 1. (2) ΕΕ αριθ. L 204 της 27. 7. 1991, σ. 21.

ΠΑΡΑΡΤΗΜΑ

Περιγραφή του εμπορεύματος Κατάταξη Κωδικός ΣΟ Αιτιολόγηση (1) (2) (3) 1. Υφαντό ένδυμα (100 % από βαμβάκι), σε ένα κομμάτι, που καλύπτει συγχρόνως το πάνω και το κάτω μέρος του σώματος, μέχρι κάτω από τα γόνατα, περικλείοντας χωριστά τα πόδια, χωρίς μανίκια και με εσωτερικές τσέπες στο ύψος των γοφών. Το ένδυμα αυτό, του οποίου το κάτω μέρος είναι στρογγυλεμένο και φαρδύ, διαθέτει μερικό άνοιγμα μπροστά που φέρει κουμπιά από δεξιά προς αριστερά. [βλέπε φωτογραφία αριθ. 458 (1).) 6204 42 00 Η κατάταξη καθορίζεται από τις διατάξεις των γενικών κανόνων 1 και 6 σχετικά με την ερμηνεία της συνδυασμένης ονοματολογίας, από το κείμενο των κωδικών ΣΟ 6204 και 6204 42 00 καθώς και από τις επεξηγηματικές σημειώσεις των κωδικών ΣΟ 6204 41 00 έως 6204 49 90. 2. Υφαντό ένδυμα (100 % από βαμβάκι), σε ένα κομμάτι, που καλύπτει συγχρόνως το πάνω και το κάτω μέρος του σώματος, μέχρι πάνω από τα γόνατα, που περικλείει χωριστά τα πόδια, με κοντά μανίκια, με δύο εσωτερικές τσέπες στο ύψος των γοφών και μια τσέπη τοποθετημένη μπροστά στο ύψος του στήθους. Το ένδυμα αυτό έχει γιακά, διαθέτει μερικό άνοιγμα μπροστά που φέρει κουμπιά από δεξιά προς αριστερά. [βλέπε φωτογραφία αριθ. 457 (1).) 6204 42 90 Η κατάταξη καθορίζεται από τις διατάξεις των γενικών κανόνων 1 και 6 σχετικά με την ερμηνεία της συνδυασμένης ονοματολογίας, καθώς από το κείμενο των κωδικών ΣΟ 6211, 6211 42 και 6211 42 90. 3. Υφαντό ένδυμα (100 % από συνθετικές ίνες), σε ένα κομμάτι, που καλύπτει συγχρόνως το άνω και το κάτω μέρος του σώματος μέχρι τους αστραγάλους, που περικλείει χωριστά τα πόδια με κοντά μανίκια και εσωτερικές τσέπες στο ύψος των γοφών. Το ένδυμα αυτό έχει γιακά, διαθέτει μερικό άνοιγμα μπροστά με κουμπιά από δεξιά προς αριστερά. Το ένδυμα φέρει επίσης χωριστά ζεύγη δεσίματος από το ίδιο ύφασμα. [βλέπε φωτογραφία αριθ. 456 (1).) 6211 43 90 Η κατάταξη καθορίζεται από τις διατάξεις των γενικών κανόνων 1 και 6 σχετικά με την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 6211, 6211 43 και 6211 43 90.

(1) Οι φωτογραφίες έχουν χαρακτήρα καθαρά ενδεικτικό.